प्रो क्लब च्याम्पियनसिप : रुपन्देही ११ र मलेसिया ११ सेमिफाइनलमा
रुपन्देहीमा जारी प्रो क्लब च्याम्पियनसिपमा रुपन्देही ११ र मलेसिया ११ सेमिफाइनलमा प्रवेश गरेका छन् । भैरहवास्थित सिद्धार्थ क्रिकेट मैदानमा जारी प्रतियोगिताको समूह 'ए' बाट मलेसिया, पुस स्पोर्ट्स दिल्ली र रुपन्देहीले अंक तालिकामा समान ४–४ नम्बर ल्याएर नेट रनरेट आधारमा मलेसिया र रुपन्देही सेमिफाइनलमा प्रवेश गरेका हुन् ।
तिलोत्तमा — रुपन्देहीमा जारी प्रो क्लब च्याम्पियनसिपमा रुपन्देही ११ र मलेसिया ११ सेमिफाइनलमा प्रवेश गरेका छन् । भैरहवास्थित सिद्धार्थ क्रिकेट मैदानमा जारी प्रतियोगिताको समूह 'ए' बाट मलेसिया, पुस स्पोर्ट्स दिल्ली र रुपन्देहीले अंक तालिकामा समान ४–४ नम्बर ल्याएर नेट रनरेट आधारमा मलेसिया र रुपन्देही सेमिफाइनलमा प्रवेश गरेका हुन् ।बुधबारको पहिलो खेलमा नेपाल आर्मीले क्लबले भारतको उत्तर प्रदेशलाई ७ विकेटले पराजित गर्दै समूह विजेता बनेको छ । खेलबाट दुबै टिम सेमिफाइनलमा प्रवेश गरेका छन् । पहिले व्याटिङ गर्दै उत्तर प्रदेशले निर्धारित २० ओभरको खेलमा नौ विकेट गुमाउँदै एक सय १४ रन बनाएको थियो । खेलमा सुभम चौधरीले २७, राज यादव र नितिन रामले समान २१/२१ रन जोडे । आर्मीका सुशान्त भारी, जितेन्द्र मुखिया र हरि चौहानले समान २–२ विकेट लिए । जवाफी व्याटिङ गरेको नेपाल आर्मीले ८ बल बाँकी छँदा लक्ष्य भेट्टायो । उसका लागि रोहित पौडेलले ३०, भिम सार्कीले २६ र सन्तोष कार्कीले २० रन जोडे ।दोस्रो खेलमा दिल्लीले रुपन्देहीलाई ४ विकेटले पराजित गरेको छ । पहिला व्याटिङ गरेको रुपन्देहीले २० ओभरमा सबै विकेट गुमाएर १ सय ३ रन बनाएको थियो । विशाल विक्रम केसीले २९ र बसिर अहमदले २८ रन जोडे । दिल्लीका सबै बलरले २–२ विकेट लिए । जवाफी व्याटिङ गरेको दिल्लीले १८ ओभरमा लक्ष्य पूरा गर्‍यो । भिसेस सरोहले सर्वाधिक २६ रन बनाए । विक्रम भुसाल र विशाल विक्रम केसीले समान २–२ विकेट लिए । बिहीबार सेमिफाइनलमा रुपन्देही र नेपाल आर्मी तथा उत्तर प्रदेश र मलेसिया भिड्नेछन् ।